
<Commission>{EMPL}Комисия по заетост и социални въпроси</Commission>
Председателят

<Date>{25/02/2026}25.2.2026 г.</Date>
Г-н Йохан Ван Овертвелд
Председател
Комисия по бюджети
БРЮКСЕЛ
Относно:	<Titre>Становище относно мобилизирането на средства от Европейския фонд за приспособяване към глобализацията за съкратени работници във връзка със заявление от Белгия — EGF/2025/004 BE/Tupperware</Titre> <DocRef>(2026/0004(BUD))</DocRef>
Уважаеми г-н Председател,
В рамките на горепосочената процедура, на комисията по заетост и социални въпроси беше възложено да представи становище на Вашата комисия. Тя реши да представи това становище под формата на писмо.
Комисията по заетост и социални въпроси разгледа този въпрос на своето заседание от 25 февруари 2026 г. На същото заседание тя реши да представи на водещата комисия по бюджети становището, изложено по-долу.
С уважение,

Ли Андерсон


СТАНОВИЩЕ
А.	като има предвид, че на 28 август 2025 г. Белгия подаде заявление EGF/2025/004 BE/Tupperware за финансово участие от страна на Европейския фонд за приспособяване към глобализацията за съкратени работници (ЕФПГ) вследствие на съкращения в предприятието Tupperware General Services NV в икономическия сектор от разделение 2 по NACE Rev. 22 („Производство на изделия от каучук и пластмаси“), като съкращенията бяха извършени регион NUTS 2 на провинция Източна Фландрия (BE23); 
Б.	като има предвид, че Белгия е подала заявлението въз основа на критериите за намеса по член 4, параграф 2, буква а) от Регламент (ЕС) 2021/691, съгласно които следва да е налице прекратяване на дейността на най-малко 200 съкратени работници за референтен период от четири месеца (в случая от 17 февруари 2025 г. до 17 юни 2025 г.) в дадено предприятие в държава членка, включително когато това прекратяване на дейността се случва при негови доставчици и производители надолу по веригата и/или самостоятелно заети лица; като има предвид, че след оценка на нова заявление Комисията е заключила в съответствие с всички приложими разпоредби на Регламента за ЕФПГ, че условията за предоставяне на финансово участие от страна на ЕФПГ са изпълнени;
В.	като има предвид, че заявлението се отнася до 267 съкратени работници (отговарящи на условията бенефициери), чиято дейност е прекратена в посочените по-горе икономически сектори; 
Г.	като има предвид, че на 20 януари 2026 г. Комисията прие предложение за решение за мобилизиране на средства от ЕФПГ в полза на Белгия, за да се окаже подкрепа за реинтегрирането на пазара на труда на 267 бенефициери от целевата група; 
Д.	като има предвид, че американската корпорация Tupperware Brands, дружество майка на Tupperware Belgium, неочаквано оттегли лицензите за производство и продажба, предоставени на Tupperware General Services NV, което направи белгийското дъщерно дружество на Tupperware финансово нежизнеспособно и доведе до неговата несъстоятелност на 17 февруари 2025 г.; като има предвид, че през октомври 2024 г. предприятието Tupperware Brands беше придобито от кредитори, като придобиването доведе до значително преструктуриране, като дружеството се оттегли от някои неосновни пазари и затвори съоръжения, като например европейските заводи; 
Е.	като има предвид, че от 2022 г. насам случаите на несъстоятелност в Белгия нарастват; като има предвид, че през 2024 г. повече от 11 000 предприятия са били обявени в несъстоятелност (6 323 във Фландрия), което е най-високата стойност от 2013 г. насам; като има предвид, тази тенденция продължи , като между януари и септември 2025 г. 8 493 предприятия изпаднаха в несъстоятелност, от които 4 964 или 58% във Фландрия; като има предвид, че в резултат на несъстоятелност през 2024 г. в Белгия бяха закрити 32 566 работни места, а през първата половина на 2025 г. — 15 351, от които загубата на работни места във Фландрия представлява съответно 59% и 51%; като има предвид, че около 18% от загубените работни места са в промишлеността; като има предвид също така, че неотдавнашните преструктурирания, като например съкращенията във Van Hool, Sappy и Purmo, BelGaN, Casa и Audi, за които Белгия кандидатства за подкрепа от ЕФПГ, засягат фламандския пазар на труда: броят на откритите работни места в сектора на промишлеността намалява;
Ж.	като има предвид, че Tupperware се намираше в Аалст, един от шестте административни района на провинция Източна Фландрия; като има предвид, че през май 2025 г. Източна Фландрия отбеляза спад в броя на свободните работни места, докладвани на публичните служби по заетостта, с 13,8% на годишна база; като има предвид освен това, че още преди закриването на Tupperware Аалст вече беше засегнат от най-ниското равнище на заетост във Фландрия — 53,82%, което е с 20 процентни пункта по-ниско от средното равнище на заетост във Фландрия (74,1%); като има предвид, че равнището на безработица във Фландрия е около 3,8%; като има предвид обаче, че то нараства до 8,8% (+ 5 процентни пункта) сред хората с ниска степен на образование; като има предвид, че понеже всеки трети бивш работник в Tupperware има ниско ниво на образование, е необходима специфична подкрепа, съобразена с тези профили, за да се помогне на работниците да преодолеят трудностите и да намерят нова работа;
З.	като има предвид, че Белгия е посочила, че съгласуваният пакет от персонализирани услуги е изготвен след консултации със социалните партньори в съответствие с член 7, параграф 4 от Регламента за ЕФПГ; 
И.	като има предвид, че в съответствие с предвиденото в член 8 от Регламент (ЕС, Евратом) 2020/2093 на Съвета от 17 декември 2020 г. за определяне на многогодишната финансова рамка за годините 2021 — 2027 ЕФПГ не следва да надхвърля максимален годишен размер от 30 милиона евро (по цени от 2018 г.);
предвид гореизложеното комисията по заетост и социални въпроси приканва водещата комисия по бюджети да включи в предложението за резолюция, което ще приеме, следните предложения:
1.	припомня, че целта на ЕФПГ е да се покаже солидарност с бенефициерите и да им се предостави подкрепа; счита, че финансирането от ЕФПГ следва да бъде насочено главно към активни мерки на политиката на пазара на труда и персонализирани услуги, целящи бързото реинтегриране на бенефициерите на достойни и устойчиви работни места във или извън първоначалния им сектор на дейност; подчертава значението на подготовката и оказването на подкрепа на работниците за спешно необходимия екологичен и цифров преход на европейската икономика и европейското общество; във връзка с това изтъква отново важната роля, която Съюзът играе, включително чрез ЕФПГ, като той допринася за финансирането на необходимите квалификации във връзка със справедливия преход, в съответствие с Европейския зелен пакт; 
2.	изразява съгласие с Комисията, че условията, посочени в член 4, параграф 2, буква а) от Регламента за ЕФПГ, са изпълнени и че следователно съгласно този регламент Белгия има право на финансово участие в размер на 1 622 650 EUR, съставляващо 85% от общата сума в размер на 1 909 000 EUR, която включва разходи за персонализирани услуги в размер на 1 843 500 EUR и разходи за дейности по подготовка, управление, информиране и популяризиране, контрол и докладване в размер на 65 500 EUR;
3.	отбелязва факта, че Белгия е предоставила всички необходими гаранции за това, че изискванията, определени в националното законодателство и в законодателството на ЕС относно колективните съкращения, са спазени и че принципите на равно третиране и на недискриминация ще бъдат спазени по отношение на достъпа до предложените мерки и тяхното изпълнение;
4.	припомня профила на съкратените работници – повече от половината от съкратените работници е на възраст над 50 години, а една трета имат средно или по-ниско образование, и счита, че наред с низходящата тенденция по отношение на свободните работни места и географското им разпределение работниците ще се нуждаят от допълнителна съобразена с нуждите подкрепа, по-специално целенасочена помощ за повишаване на квалификацията и преквалификация, за да им се помогне да успеят в прехода към заетост;
5.	подчертава, че Белгия е потвърдила, че мерките, за които се предоставя финансиране от ЕФПГ, няма да получат финансови средства по линия на други финансови инструменти на Съюза;
6.	отбелязва, че персонализираният съгласуван пакет, който се предоставя на съкратените работници, включва следните мерки: а) работна група (информационни сесии, които се организират от мениджъри на сметки със задълбочени познания за местния пазар на труда и консултанти с опит в предоставянето на насоки в процесите на колективни уволнения); б) пренасочване (услуги по пренасочване, предоставяни в групови или индивидуални сесии, първоначално интервю и индивидуални насоки, сертифициране на придобити умения, насоки за използване на цифрова платформа за търсене на работа и др.; лицата, нуждаещи се от обучение в областта на ИКТ, ще получат основно обучение и допълнителна подкрепа чрез цифровизирани банки, където работниците могат да заемат лаптоп, да получат обучение за това как да го използват и др.); в) помощ при намирането на работа; г) насоки; д) засилена помощ при търсене на работа; е) обучение и преквалификация; ж) обучение на работното място; з) трудова борса и и) търсене на работа и намиране на съответствия между търсените и предлаганите работни места; предвид възрастта и образователния профил на бенефициерите от целевата група, подчертава, че специфичните потребности на тези групи следва да бъдат взети предвид при предоставянето на персонализирани услуги;
[bookmark: _Hlk222318689]7.	подчертава по-специално значението на член 7, параграф 2 от Регламента за ЕФПГ, който изисква съгласуваният пакет да предвижда перспективите на пазара на труда и необходимите умения, които да са съвместими с прехода към устойчива икономика с ефективно използване на ресурсите и със специален акцент върху разпространението на уменията, които са необходими в цифровата индустриална епоха; приветства факта, че обучението в областта на ИКТ в рамките на пакета и допълнителната подкрепа, предвидена в рамките на услугите за пренасочване, предоставят подкрепа както за цифрово неграмотните, така и за тези, които имат някои цифрови умения, подкрепени от оценка на цифровите умения и разпоредби за работниците да заемат лаптоп, да получават обучение за това как да го използват и да получават отговори на своите въпроси, свързани с цифровите технологии;
8.	припомня възможността за специални мерки с ограничен срок на прилагане в рамките на съгласувания пакет, включително, наред с другото, за изплащане на помощи за отглеждане на дете, както е предвидено в член 7, параграф 2, буква б) от Регламента за ЕФПГ, за да се улесни участието на търсещите работа в предложените дейности.

